CELEX: 62008TN0067
Language: el
Date: 2008-02-11 00:00:00
Title: Υπόθεση T-67/08: Προσφυγή της 11ης Φεβρουαρίου 2008 — Hedgefund Intelligence κατά ΓΕΕΑ — Hedge Invest (InvestHedge)

26.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 107/30
            
         Προσφυγή της 11ης Φεβρουαρίου 2008 — Hedgefund Intelligence κατά ΓΕΕΑ — Hedge Invest (InvestHedge)
   (Υπόθεση T-67/08)
   (2008/C 107/50)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Hedgefund Intelligence Ltd (Λονδίνο, Ηνωμένο Βασίλειο) (εκπρόσωποι: J. Reed, Barrister, και G. Crofton Martin, Solicitor)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Hedge Invest SGR P.A. (Μιλάνο, Ιταλία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του ΓΕΕΑ της 28ης Νοεμβρίου 2007 στην υπόθεση R 148/2007-2·
            
         
               —
            
            
               να απορρίψει την ανακοπή που άσκησε η ανακόπτουσα και
            
         
               —
            
            
               να καταδικάσει το ΓΕΕΑ και τον αντίδικο στα δικαστικά τους έξοδα και να καταδικάσει τον αντίδικο στα δικαστικά έξοδα της προσφεύγουσας ενώπιον του τμήματος ανακοπών, του τμήματος προσφυγών και του Πρωτοδικείου.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Hedgefund Intelligence Ltd.
   
      Σήμα προς καταχώριση: Το εικονιστικό σήμα «InvestHedge» (αίτηση καταχωρίσεως υπ' αριθ. 3 081 081 για προϊόντα και υπηρεσίες των κλάσεων 9, 16, 36 και 41).
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Hedge Invest SGR P.A.
   
      Αντιταχθέν δικαίωμα επί σήματος ή σημείου: Το κοινοτικό εικονιστικό σήμα «HEDGE INVEST» για υπηρεσίες της κλάσεως 36.
   
      Απόφαση του τμήματος ανακοπών: Αποδοχή της ανακοπής όσον αφορά όλες τις επίμαχες υπηρεσίες των κλάσεων 36 και 41· βάσει της αιτήσεως για την καταχώριση κοινοτικού σήματος δύναται να εξακολουθήσει η διαδικασία καταχωρίσεως για τα μη επίμαχα προϊόντα των κλάσεων 9 και 16.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Η προσφεύγουσα ισχυρίζεται ότι το τμήμα προσφυγών, εκτιμώντας την οπτική ομοιότητα των αντιστοίχων σημάτων για τους μη αγγλόφωνους καταναλωτές, εσφαλμένως έλαβε υπόψη την εντύπωση που δημιουργούν στο πλαίσιο των συναλλαγών και έκρινε ότι τα δύο εμπλεκόμενα σήματα δημιουργούν την ίδια εντύπωση.
   Περαιτέρω, το τμήμα προσφυγών, εκτιμώντας την ακουστική ομοιότητα των εμπλεκομένων σημάτων για τους μη αγγλόφωνους καταναλωτές, εσφαλμένως μετέθεσε στην προσφεύγουσα το βάρος αποδείξεως.
   Τέλος, το τμήμα προσφυγών δεν έλαβε υπόψη, κατά τη συγκεκριμένη χρονική στιγμή, το αδιαμφισβήτητο στοιχείο ότι υπάρχει πολύ περιορισμένη και/ή ελάχιστη ομοιότητα μεταξύ των υπηρεσιών των κλάσεων 36 και 41.